Repuet e Saint Amour ( Jura ) Erruet oa ar familh Werth er Jura goude bout paseet tri devezh ha tregont ar an hentoù . Un ti dezhe oa en ur barrez vihan anvet Saint Amour . Léon Werth a oa chomet kuzhet du hont , dre ret , e pad pewar blead , araok monet en dro da Baris e penn kentañ 1944 . Hir oa an amzer e Sant Amour hep e vaouez , distroet da Baris , hag hep e vab . Leon Werth a skrive e vuhez pemdeziek , a pezh klewet getan er radioioù , Vichy , Londres , Suisse ; ar pezh lennet getan ivez , ar pezh lâret get tud ar barrez , tud ag ar vourc ' h pe al labourision douar . Karet oa ar marechal Petain met pas e gouarnamant nag e gentañ ministr Laval , hag ar jeneral de Gaulle oa daet da vout brudet buan awalc ' h . Werth a lenne kazetennoù embannet get ar Resistans hag a anave e 1943 ul lec ' h anvet " Auschwitz " koste Pologne e lec ' h ma veze lazhet ur bochad tud . . . Tamm ha tamm spered an dud a chanche hervez disoc ' hoù ar c ' hrogadoù bras er bed a bezh . Leon Werth a gompren mat ar " propagande " . Goude Stalingrad , armeou a Vro Alamagn a yae ar gill en Europa Reter a bezh , hag en Afrika hanternoz iwez . Met ne oant ket bet trec ' het , hervez ar propagande nazi . Nann : " Victoires défensives " a veze graet ag ar c ' hrogadoù kollet se get an Nazied . " Victoires défensives " , ya , betak Berlin ! Met klewet hon eus ni propagandoù sort se e pad ar brezelioù diwezhan evel " frappes chirurgicales . . . " , " Guerre zéro mort " . . . .